Document ID: /roh_data/filtered/fineweb-2-filterrobots_roh.jsonl.gz/55414

En il sprint ha Sagan distanzià il Brit Mark Cavendish ed il Beltg Tom Boonen. Sco meglier Svizzer è Michael Schär sa classà sin plazza 36. Il segund meglier Svizzer è Stefan Küng sin plazza 38. Dad otg Svizzers ch'eran partids en la cursa a Doha èn els dus ils sulets che han terminà ella.
Il victur e campiun mundial Peter Sagan è sta fitg surprais da la victoria dubla. El n'avess mai pensà ch'el vegnia da defender il tricot da campiun mundial, uschia Sagan en l'intervista cun la televisiun suenter la cursa. El haja dentant er gì cletg, uschia Sagan vinavant. Cura che la gruppa a la testa sa saja separada, saja el stà l'ultim che haja anc pudì suandar a quella.
RR novitads 16:00